Školský rok 2022/2023
Oblastná súťaž žiakov základných škôl
zo slovenského jazyka a jazykovej kultúry 
5. ročník

1. Doplň vynechané písmená.
    
Jerguš sa postav___l k sporáku, začal zhadzovať mokré šat___, v___zúvať topánk___.  Z___ma ho potriasala. Rudko sa d___val na neho s otvoren___mi ústam___. Anna sa potajomk___ usmievala; mokr___ Jerguš jej bol veľm___ smiešn___. Mama pr___niesla such___ šat___.
    
2. Zakrúžkuj písmeno pred tým radom slov, v ktorom sú len západoslovanské jazyky.
 
    a) slovenčina, čeština, poľština, lužická srbčina
    b) slovinčina, čeština, poľština, macedónčina
    c) slovenčina, čeština, ruština, lužická srbčina

3. V každom rade slov je jedno slovo, ktoré sa končí na obojakú spoluhlásku. Vypíš ho na čiaru. 
     Pozor na pravopis!

a) sneh, čaj, papier              _____________                 
b) dub, telefón, oheň           _____________  
c) prst, les, kolotoč            ______________        
d) palec, stôl, ostrov           ______________
        
4. Z každej dvojice slov prečiarkni to, ktoré je nesprávne napísané.

    rypka – rybka                    ceruska – ceruzka
    dášť – dážď                        hrudka – hrutka         
    loďka – loťka                     klbko – klpko 
    ľahký – ľachký                   snech – sneh 

5. Za vetou, v ktorej je vyznačené odvodené slovo, napíš písmeno O a za tou, v ktorej je vyznačené zložené slovo, napíš písmeno Z.  
     
     a) Turisti sa zastavili pri vodopáde.  ___
     b) Mama chcela zohriať mlieko. ___
     c) Peter má päťročného brata. ___ 
     d) Rozhodla sa napísať list babke. ___

            
6. Zisť, ktoré slovo nepatrí do synonymického radu a podčiarkni ho.

    a) hovoriť, vravieť, mlčať, rozprávať
    b) rozbúrať, vystavať, zrúcať, rozváľať
    c) vstúpiť, vkročiť, vojsť, vyjsť
    d) odísť, prísť, vzdialiť sa, vytratiť sa

  
7. Napíš na čiaru všetky neohybné slovné druhy. (Poradie nie je dôležité.)

    ____________________________________________________________ 

8. Napíš na čiaru vzory podstatných mien mužského rodu. (Poradie nie je dôležité.)
    
______________________________________________________________

9. V každom rade podstatných mien je jedno, ktoré sa skloňuje podľa vzoru ulica. Vypíš to slovo na čiaru. Pozor na pravopis!

     a) vločka, hrdlička, strecha, hrdza  –  __________________     
     b) kľučka, dievča, rukavica, chalupa  –    __________________
     c) sadza, ďatelina, dieťa, vnúča  –     __________________   
     d) tráva, broskyňa, škoda, jabloň –  _________________

10. Vo vete je vyznačené podstatné  meno Dobrovoľníci vyzbierali na turistických chodníkoch štrnásť vriec odpadu. Urč a napíš rod, číslo a vzor skloňovania toho podstatného mena.

     a) Podstatné meno _______________ rodu.
     b) Číslo _______________________
     c) Vzor  ______________________        
11. Slová v zátvorkách napíš na čiaru v správnom tvare. Pozor na pravopis!

a) Starček býval v chalúpke za siedmimi (hora) ________________.
b) Najčastejšími príčinami straty (zuby) ____________ sú zubné kazy.    
c) Peter už nehráva futbal, lebo pred rokom utrpel ťažké zranenie obidvoch (nohy) ___________.
d) V Taliansku je veľa krásnych a historických (mestá) __________________.
       
12. Vyhľadaj vo vetách prídavné mená a podčiarkni ich.

       Jerguš pozoroval ovce najprv len z vrchovca čerešne. Ťahali sa ponad Paseku v lenivom neporiadku. Ovce biele i čierne. Bliakali hrubým hlasom. Zvonce veselo hrkali. 

13. Všimni si vo vete vyznačené prídavné mená a na čiaru napíš, podľa ktorého vzoru sa skloňujú.

       Malý pastierik s kabanicou na pleci, s dlhým korbáčom na krátkom prútiku, pobehúval za kŕdľom.

      Vzor _________________

14. Vystupňuj prídavné mená. Pozor na rod!
1. stupeň	2. stupeň	3. stupeň	
veselá			
	ľahší		

15.  K uvedeným prídavným menám v ľavom stĺpci priraď (spoj čiarou) náležité prídavné mená z pravého stĺpca tak, aby si utvoril antonymá.

       rýchly                    zdravý
       široký                    špinavý
       chorý                     pomalý
       čistý                      úzky

16. Srbské slová prelož do slovenčiny. Pozor na pravopis!
      
      a) kifla – ______________
      b) hleb – ______________
17. Pozorne si prečítaj uvedený text z knihy Marka Twaina Tom Sawyer a jeho dobrodružstvá.
       Všetko v tábore bolo premoknuté, aj táborový oheň, lebo to boli iba bezstarostní chlapci, ako ich celé pokolenie, a nijako sa nezabezpečili proti dažďu. Mali byť prečo namrzení, veď boli celkom premočení a preziabnutí. Ich bieda im dodala výrečností, ale čoskoro objavili, že oheň sa zažral tak ďaleko pod veľký kameň, pod ktorým ho založili, že asi taký kúsok, čo by ruka zakryla, uniklo z neho pred vodou.
    
      Zakrúžkuj písmeno pred tou vetou, ktorá správne vyplýva z textu.
 
a) Chlapci sa dôkladne zabezpečili proti dažďu, takže vôbec nezmokli.
b) Chlapci boli namrzení, lebo mali mokré šaty a bolo im zima. 
c) V tábore nebolo všetko premoknuté, lebo si urobili dobrú strechu.
d) Chlapci boli namrzení, lebo im oheň celkom zhasol.

18. Frazeologizmus vstať ľavou nohou z postele hovorí o človeku, ktorý je 
      a) veselý.
      b) mrzutý.
      c) zábudlivý.
      d) lenivý.

Skontroloval: _______________________________    Počet bodov: ____________________

Školský rok 2022/2023
Oblastná súťaž žiakov základných škôl
zo slovenského jazyka a jazykovej kultúry 
5. ročník
RIEŠENIE

1. Jerguš sa postavil k sporáku, začal zhadzovať mokré šaty, vyzúvať topánky.  Zima ho potriasala. Rudko sa díval na neho s otvorenými ústami. Anna sa potajomky usmievala; mokrý Jerguš jej bol veľmi smiešny. Mama priniesla suché šaty.

Za všetko správne 2 body, s dvoma chybami 1 ˝ bodu, s 3 chybami 1 bod, so 4-5 chybami  ˝ bodu.

2.  a) slovenčina, čeština, poľština, lužická srbčina
     Za správnu odpoveď 1 bod.

3.  a) papier    b) dub      c) les   d) ostrov  
     Za všetko správne 1 bod, s 1-2 chybami  ˝ bodu.

4.   rypka – rybka                    ceruska – ceruzka
      dášť – dážď                        hrudka – hrutka         
      loďka – loťka                     klbko – klpko 
      ľahký – ľachký                   snech – sneh 

 Za všetko správne 1 bod, s 1-2 chybami  ˝ bodu.
     
5.     
     a) Turisti sa zastavili pri vodopáde.  _Z__
     b) Mama chcela zohriať mlieko.       _O__
     c) Peter má päťročného brata.          __Z_
     d) Rozhodla sa napísať list babke.     _O__
    Za štyri správne odpovede 1 bod, za tri správne odpovede ˝ bodu. 

6.  a) mlčať  b) vystavať    c) vyjsť  d) prísť 
     Za štyri správne odpovede 1 bod, za tri správne odpovede ˝ bodu. 

7. príslovky, predložky, spojky, častice, citoslovcia
    Za všetky správne odpovede 1 bod, s jednou chybou ˝ bodu.

8. chlap;     hrdina;    dub;     stroj
    Za všetko správne 1 bod, s 1chybou  ˝ bodu.

9.  a) hrdza        b) rukavica       c) sadza    d) broskyňa
     Za všetko správne 1 bod, s 1 chybou  ˝ bodu.
10.   a) stredného    b) množné   c) srdce
          Za všetko správne 1 bod, s 1 chybou  ˝ bodu.
11. a) horami    b) zubov       c) nôh        d) miest
       Za všetko správne 2 body, s 1 chybou 1 bod, s 2 chybami ˝ bodu.

12.    Jerguš pozoroval ovce najprv len z vrchovca čerešne. Ťahali sa ponad Paseku v lenivom neporiadku. Ovce biele i čierne. Bliakali hrubým hlasom. Zvonce veselo hrkali.      

      Za všetko správne 1 bod, s 1 chybou  ˝ bodu.

13.  pekný
    Za správnu odpoveď 1 bod.
14.  
1. stupeň	2. stupeň	3. stupeň	
veselá	veselšia	najveselšia	
ľahký/uznať aj -í	ľahší	najľahší	
   Za všetko správne 1 bod, s 1-2 chybami  ˝ bodu.

15.  rýchly                    zdravý
       široký                    špinavý
       chorý                     pomalý
       čistý                      úzky          
          Za všetko správne 1 bod, s 1-2 chybami  ˝ bodu.

16.  a) kifla – rožok
      b) hleb – chlieb
      Za dve správne odpovede 1 bod, s jednou chybou ˝ bodu.

17. b) Chlapci boli namrzení, lebo mali mokré šaty a bolo im zima. 
       Za správnu odpoveď 1 bod.

18.   b) mrzutý.
      Za správnu odpoveď 1 bod.